CLP-asetuksen mukaiset varoitusmerkinnät

Sellaisten kemikaalien, jotka on luokiteltu vaarallisiksi ja jotka kuuluvat REACH-asetuksen piiriin, toimittajan tulee tiedottaa kyseisen kemikaalin vaaroista CLP-asetuksen mukaisilla varoitusmerkinnöillä. Asetus vaatii, että aineiden tai niitä sisältävien seosten merkinnöistä on käytävä ilmi CLP-asetuksen mukaiset tiedot.

Aineet on täytynyt luokitella, merkitä ja pakata CLP-asetuksen mukaisesti 1.12.2010 alkaen. Seosten osalta CLP-asetuksen mukaiselle luokitukselle, merkinnöille ja pakkaamiselle on siirtymäaikaa 1.6.2015 asti.

CLP-asetuksella pannaan EU:ssa täytäntöön maailmanlaajuisesti yhdenmukaistettu kemikaalien luokitus- ja merkintäjärjestelmä GHS. Järjestelmän tavoitteena on, että kemikaalien luokituksessa ja merkinnöissä käytettäisiin samoja periaatteita koko maailmassa, jolloin kemikaaliturvallisuus paranee ja kemikaalikauppa yli rajojen helpottuu.REACH- & CLP-neuvontapalvelu

 Asetuksen mukaiset tiedot 
 tuotetunniste (nimi ja tunnistenumero aineelle, kauppanimi seokselle)
 luokituksen aiheuttavat aineiden nimet
 varoitusmerkit ja huomiosanat
 vaara- ja turvallisuuslausekkeet
 kemikaalin toimittajan yhteystiedot (nimi, osoite ja puhelinnumero)
 yleiseen kulutukseen tarkoitettujen pakkausten sisältämän aineen nimellismäärä.

 Vakioidut varoitusmerkit 

CLP-asetus määrää käytettäväksi vakioituja varoitusmerkkejä. Varoitusmerkin on oltava kärjellään oleva neliö, jossa on musta symboli valkoisella taustalla sekä punainen kehys. Merkin on oltava riittävän leveä näkyäkseen selvästi. Asetuksessa on myös säädetty vaatimuksia varoitusetikettien ja varoitusmerkkien vähimmäismitoille sekä varoitusmerkkien muodolle ja värille pakkauksissa.

Varoitusmerkit luokitellaan vaaran mukaan fysikaalisiin vaaroihin, terveydelle aiheutuviin vaaroihin, ympäristölle aiheutuviin vaaroihin sekä muihin vaaroihin. Aineita ja seoksia, joiden ominaisuudet täyttävät tietyt vaaroihin liittyvät kriteerit, pidetään vaarallisina ja ne on luokiteltava ja merkittävä luokitusta vastaavalla varoitusmerkillä. Kutakin vaaraluokkaa, vaaraluokan jaottelua ja vaarakategoriaa vastaa tietty varoitusmerkki.

 Fysikaalisten vaarojen varoitusmerkit 

 Räjähde 100px|center Epästabiilit räjähteet
 Vaarallisuusluokkiin 1.1, 1.2, 1.3 ja 1.4 kuuluvat räjähteet
 Itsereaktiiviset aineet ja seokset, tyypit A, B
 Orgaaniset peroksidit, tyypit A, B

 Syttyvä 100px|center Syttyvät kaasut, vaarakategoria 1
 Syttyvät aerosolit, vaarakategoriat 1, 2
 Syttyvät nesteet, vaarakategoriat 1, 2, 3
 Syttyvät kiinteät aineet, vaarakategoriat 1, 2
 Itsereaktiiviset aineet ja seokset, tyypit B, C, D, E, F
 Pyroforiset nesteet, vaarakategoria 1
 Pyroforiset kiinteät aineet, vaarakategoria 1
 Itsestään kuumenevat aineet ja seokset, vaarakategoriat 1, 2
 Aineet ja seokset, jotka veden kanssa kosketuksiin joutuessaan kehittävät syttyviä kaasuja, vaarakategoriat 1, 2, 3
 Orgaaniset peroksidit, tyypit B, C, D, E, F

 Hapettava 100px|center Hapettavat kaasut, vaarakategoria 1
 Hapettavat nesteet, vaarakategoriat 1, 2, 3
 Hapettavat kiinteät aineet, vaarakategoriat 1, 2, 3

 Paineen alaiset kaasut 100px|center puristetut kaasut
 nesteytetyt kaasut
 jäähdytetyt nesteytetyt kaasut
 liuotetut kaasut

 Syövyttävä 100px|center Metalleja syövyttävät aineet ja seokset, vaarakategoria 1

 Terveysvaarojen varoitusmerkit 

 Välitön myrkyllisyys (suun, ihon, hengitysteiden kautta) 100px|center Vaarakategoriat 1, 2, 3

 Syövyttävä 100px|center Ihosyövyttävyys, vaarakategoriat 1A, 1B, 1C
 Vakava silmävaurio, vaarakategoria 1

 Terveyshaitta 100px|center Välitön myrkyllisyys (suun, ihon, hengitystei­den kautta), vaarakategoria 4
 Ihoärsytys, vaarakategoria 2
 Silmä-ärsytys, vaarakategoria 2
 Ihon herkistyminen, vaarakategoriat 1, 1A, 1B
 Elinkohtainen myrkyllisyys — kerta-altistuminen, vaarakategoria 3
 Hengitysteiden ärsytys
 Narkoottiset vaikutukset

 Krooninen terveyshaitta 100px|center Hengitysteiden herkistyminen, vaarakategoriat 1, 1A, 1B
 Sukusolujen perimää vaurioittava, vaarakategoriat 1A, 1B, 2
 Syöpää aiheuttava, vaarakategoriat 1A, 1B, 2
 Lisääntymiselle vaarallinen, vaarakategoriat 1A, 1B, 2
 Elinkohtainen myrkyllisyys — kerta-altistuminen, vaarakategoriat 1, 2
 Elinkohtainen myrkyllisyys — toistuva altistuminen, vaarakategoriat 1, 2
 Aspiraatiovaara, vaarakategoria 1

 Ympäristövaarojen varoitusmerkki 

 Vesiympäristölle vaarallinen 100px|center  Välitön, vaarakategoria 1
 Krooninen, vaarakategoriat 1, 2

 Varoitusetiketit 
Varoitusetiketeille on asetettu muun muassa seuraavia vaatimuksia :
 Vaaralliseksi luokitellun aineen tai seoksen pakkauksessa tulee olla varoitusetiketti, tai vaihtoehtoisesti merkinnät voidaan tehdä varoitusetiketin sijaan suoraan pakkaukseen.
 Varoitusetiketti on kiinnitettävä pakkaukseen pysyvällä tavalla ja etiketin on oltava luettavissa vaakatasossa pakkauksen ollessa normaaliasennossa.
 Etiketin värin ja ulkoasun tulee olla sellainen, että varoitusmerkki erottuu selvästi
 Varoitusmerkit, huomiosanat, vaara- ja turvalausekkeet on sijoitettava varoitusetiketissä lähelle toisiaan. 
 Varoitusetiketin on Suomessa aina oltava suomen ja ruotsin kielellä

 Tieliikenteen varoituslipukkeet 
 Luokka 1: Räjähteet 
 150px    KäyttöRäjähdysaineet
Luokka 1.1: Massaräjähdysvaaralliset räjähteet
Luokka 1.2: Sirpalevaaraa aiheuttavat räjähteet
Luokka 1.3: Palovaaralliset räjähteet
Huom: Asteriskin paikalle kirjoitetaan luokan ja yhteensopivuusryhmän koodit Luokka 1.1–1.3

 150px   KäyttöRäjähteet
Räjähteet, joiden mahdollinen syttyminen ei aiheuta olennaista räjähdysvaaraa

Huom: Asteriskin paikalle kirjoitetaan luokan ja yhteensopivuusryhmän koodit Luokka 1.4

 150px   KäyttöRäjähteet
Erittäin epäherkät massaräjähdysvaaralliset räjähdysaineet

Huom. Asteriskin paikalle kirjoitetaan luokan ja yhteensopivuusryhmän koodit Luokka 1.5

 150px   KäyttöRäjähteet
Erittäin epäherkät esineet ja välineet

Huom: Asteriskin paikalle kirjoitetaan luokan ja yhteensopivuusryhmän koodit Luokka 1.6
Räjähteiden vaarallisuus alenee seuraavasti: 1.1, 1.5, 1.2, 1.3, 1.4, 1.6

 Luokka 2: Kaasut 
 150px   KäyttöPalavat kaasut
Kaasut jotka sekoitettuna ilman kanssa tietyissä seossuhteissa muodostaa palavan seoksen.

80px Vaihtoehtoinen merkki Luokka 2.1

 150px   KäyttöPalamattomat myrkyttömät kaasut
Kaasut jotka:
ovat tukahduttavia
ovat hapettavia
eivät sovi luokkiin 2.1 tai 2.3;
80px Vaihtoehtoinen merkki Luokka 2.2

 150px   KäyttöMyrkylliset kaasut
Kaasut jotka aiheuttavat myrkyllisyytensä tai syövyttävyytensä vuoksi terveysvaaran. Luokka 2.3

 Luokat 3 ja 4: Palavat nesteet ja kiinteät aineet 
 150px   KäyttöPalavat nesteet
Nesteet joiden leimahduspiste on enintään 60 °C ja jotka voivat ylläpitää palamista

80px Vaihtoehtoinen merkki Luokka 3

 150px   KäyttöHelposti syttyvät kiinteät aineet, itsereaktiiviset aineet ja epäherkistetyt räjähdysaineet, jotka voivat syttyä ulkopuolisen sytytyslähteen vaikutuksesta.

Itsereaktiiviset aineet voivat hajota eksotermisesti myös ilman ulkopuolista happea. Luokka 4.1

 150px   KäyttöHelposti itsestään syttyvät aineet
Pyroforiset aineet, jotka syttyvät ilman vaikutuksesta viidessä minuutissa ja ilman vaikutuksesta itsestään kuumenevat aineet Luokka 4.2

 150px   KäyttöAineet jotka veden kanssa kosketuksiin joutuessaan muodostavat palavia kaasuja</small>

80px Vaihtoehtoinen merkki Luokka 4.3

 Luokat 5 – 8 
 150px   KäyttöHapettavat aineet
Aineet jotka eivät itse ole palavia, mutta voivat vapautuvasta hapesta johtuen aiheuttaa tai edistää muiden materiaalien palamista Luokka 5.1

 150px   KäyttöOrgaaniset peroksidit
Runsaasti hiiltä ja happea sisältävät orgaaniset peroksidit ovat alttiita eksotermiselle hajoamiselle korkeissa lämpötiloissa

80px Vaihtoehtoinen merkki Luokka 5.2

   KäyttöMyrkylliset aineet
Aineet, jotka jo pieninä määrinä hengitettynä, iholta tai nieltynä voivat aiheuttaa kuoleman tai vahinkoa terveydelle Luokka 6.1

 150px   KäyttöSyövyttävät aineet
Aineet jotka:
 kemiallisesti vaikuttavat ihoon tai limakalvoon syövyttävästi
 syövyttävät metalleja Luokka 8

 Muita varoitusmerkkejä 
 75x75px 75x75px 75x75px 75x75px 75x75px 75x75px Luokka 6.2 Luokka 7 Luokka 9 Tartuntavaaralliset aineet Radioaktiiviset aineet Muut vaaralliset aineet ja esineet

 Muutokset vanhaan järjestelmään 
Suurimmat muutokset vanhaan tapaan verrattuna ovat muutokset merkeissä, R- ja S-lauseiden korvaaminen uusilla ja huomiosanat. Lisäksi uusi tapa tuo käyttöön lisää luokkia ja kategorioita, sekä tämän vuoksi enemmän raja-arvoja ja erilaisia luokituskriteerejä.

Uudet varoitusmerkit ovat  hajoava ihminen, jolla osoitetaan vakava terveysvaikutus, huutomerkki joka vastaa osittain ennenkin käytössä ollutta Andreaan ristiä sekä varoitusmerkki paineen alaisista kaasuista.

Edellisessä tavassa käytössä olleet R- ja S-lauseet korvataan H- ja P-lausekkeilla. Lausekkeiden tarkoituksena on antaa lisätietoa varoitusmerkin lisäksi varoitusetiketeissä. H- eli vaaralauseke antaa lisätietoja aineen vaarallisuudesta. Sillä voidaan täydentää merkin tietoa, esimerkiksi: H202 Räjähde; Vakava sirpalevaara. P- eli turvalauseke lisää puolestaan käyttöturvallisuuteen liittyviä huomioita pakkaukseen, kuten esimerkiksi: P273; Vältettävä päästämistä ympäristöön.

Uutena asetuksessa on huomiosanojen käyttäminen. Käytettävät huomiosanat ovat "Vaara" ja "Varoitus". Kun aineen luokitus tiedetään tarvittava huomiosana saadaan selville CLP-asetuksen mukaisesta taulukosta. Samasta taulukosta saadaan aineelle myös varoitusmerkit, kaikki H-lauseet ja tarvittavat P-lausekkeet.

 Lähteet 

 Aiheesta muualla 

 Turvallisuus- ja kemikaalivirasto (Tukes): Reach ja CLP neuvontapalvelu

Luokka:Kemikaaliturvallisuus
Luokka:Hallinnollinen toksikologia
Luokka:Euroopan unionin direktiivit